
   Forord
  

  
   Denne boka er basert på resultater fra et større norsk forskningsprosjekt CPS-Plant, som står for Cyber Physical System i en Plant eller fabrikk. CPS-Plant var et 4-årig (2017–2021) kompetanseprosjekt for næringslivet hvor SINTEF Manufacturing har vært prosjektleder og SINTEF Digital og NTNU deltok som forskningspartnere. Norsk Hydro, Benteler Automotive Raufoss og Hycast var industrideltakere. Prosjektet ble finansiert av Norges forskningsråd og industrien. I tillegg er det hentet stoff fra relevante EU-prosjekter. Fra NTNU inngår også resultater fra mastergrads-, ph.d.- og post.doc.-arbeider.
  

  
   Det er utgitt mange bøker og publikasjoner de senere år om digitalisering i industrien, eller Industri 4.0, som dette også kalles, men få av disse har vært på norsk. Bruk og innføring av digital teknologi i norsk industri vil være viktig i mange år fremover, både med hensyn til produktivitet, kvalitet og det grønne skiftet. Videre er det også viktig å få med seg det menneskelige perspektivet og hvordan fremtidige arbeidsplasser kan bli utformet. Boka kan bli til nytte både for industrien og skoleverket.
  

  
   Prosjektet fulgte verdikjeden til aluminum fra smelte til produkt (bil). Det gjaldt både «Green-field» (ny-fabrikk) og «Brown-field» (videreutvikling av eksisterende fabrikk). Utvikling innen Industri 4.0 har gjort det mulig å skape digitale tvillinger for bruk innen manufacturing. En digital tvilling er et element i et CPS som kan brukes til å predikere og styre et mekatronisk system. Løsningene kan brukes i mange sammenhenger til å predikere og styre prosessen, både offline og online.
  

  
   Stor takk til alle bidragsyterne, både fra industri og akademi, og som gjorde det mulig å utgi denne boka.
  

  
   
   
   Forfattere og bidragsytere
  

  
   SINTEF Manufacturing
  

  
   	
    
     •
    
    Odd Myklebust, ph.d., forskningsdirektør, produksjonssystemer
   

   	
    
     •
    
    Ragnhild Eleftheriadis, m.sc., senior forretningsutvikler, prosjektledelse og nullfeils-produksjon
   

   	
    
     •
    
    Eirin Lodgaard, ph.d., seniorforsker, systematisk forbedringsarbeid
   

   	
    
     •
    
    Daryl Powell, ph.d., sjefsforsker, lean produksjon og digitalisering
   

   	
    
     •
    
    Sebastian Dransfeld, ph.d., seniorforsker, automatisering
   

   	
    
     •
    
    Endre Sølvsberg, ph.d.-stipendiat, statistikk og nullfeils produksjon
   

   	
    
     •
    
    Christian Dalheim Øien, forsker, produksjonsteknologi
   

   	
    
     •
    
    Håkon Dahl, m.sc. Digital produksjon, sivilingeniør, produksjonsteknologi
   

   	
    
     •
    
    Emrah Arica, ph.d., seniorforsker, produksjonslogistikk og styring
   

  

  
   SINTEF Digital
  

  
   	
    
     •
    
    Tor Dokken, ph.d., sjefsforsker, matematikk og digitalisering
   

   	
    
     •
    
    Heidi Dahl, ph.d., seniorforsker, matematikk og digitalisering
   

   	
    
     •
    
    Georg Muntingh, ph.d., seniorforsker, kunstig intelligens og maskinlæring
   

  

  
   NTNU
  

  
   	
    
     •
    
    Harald Rødseth, ph.d., post.doc, vedlikehold
   

   	
    
     •
    
    Per Schjølberg, ph.d., førsteamanuensis, vedlikehold
   

   	
    
     •
    
    Geir Ringen, ph.d., professor, produkt og produksjons utvikling
   

   	
    
     •
    
    Jon Martin Fordal, ph.d.-stipendiat, vedlikehold
   

  

  
   Industri
  

  
   	
    
     •
    
    Arnt Johnsen, Norsk Hydro, leder Asset Management
   

   	
    
     •
    
    Roger Kyseth, Benteler Automotive, administrerende direktør
   

   	
    
     •
    
    Jostein Paulsrud, Benteler Automotive, prosessingeniør
   

   	
    
     •
    
    Martin Ø. Christensen, HYCAST, Cybernetics and Robotics Engineer

   Innledning
  

  
   CPS-Plant prosjektet ble bygget rundt ideer og konsepter fra Industri 4.0, den tyske strategien og rammeverket for digitalisering innen industri, og at dette kan dekke alle industrielle bransjer. Industri 4.0 har et sterkt søkelys på produksjon og har som mål å vise at digitalisering vil kunne gjøre høykostnadsland mer industrielt konkurransedyktige. Cyber Physical Systems (CPS) blir sett på som en av de viktigste tilnærmingene innen digitalisering, og Industri 4.0 tar i bruk dette i industriell sammenheng, både for optimalisering og kvalitetssøking av enkeltprosesser så vel som hele produksjonssystemer. Det digitale skiftet vil skape nye muligheter for norsk industri, gjennom bruk av sensorteknologi, kognitive styringssystemer, tingenes internett og skytjenester. CPS-Plant har hatt som mål å kunne optimalisere og videreutvikle produksjonsmetodene innen norsk vareproduksjon og prosessindustri med mer vektlegging på digitalisering.
  

  
   I CPS benyttes digitale modeller integrert i den fysiske produksjonen med online målinger av prosessen for å kunne justere eventuelle avvik automatisk, samt å sette prediksjoner for et mer forutsigbart vedlikehold. Kommunikasjonen mellom maskiner og utstyr muliggjøres av tingenes internett der alt er koblet på nett. For å håndtere de store datamengdene fra målinger må håndtering av BIG DATA kunne gjennomføres. CPS kan brukes på et vidt spekter av industriområder.

